Pueblo Orguyoso y Respeta

Pueblo Orguyoso y Respeta (POR) ta un partido politico Arubano, cu tabata activo entre 2016 y 2021. E partido a forma parti di e coalicion MEP-POR-RED y a sostene gabinete Wever-Croes I for di 17 di november 2017 te 30 di maart 2021.

 Historia 
POR a ser funda dia 11 di december 2016 pa Otmar Oduber y Jacqueline van Putten. Oduber a bandona partido AVP despues cu dia 3 di november 2016 el a retira abruptamente di su funshon como minister pa motibo di problema cu otro ministernan di gabinete Mike Eman II.Minister Otmar Oduber per direct opgestapt, NoticiaCla (11 di maart 2016) POR ta para pa un ideologia di transparencia y progreso y ta pone respet pa derechonan humano na prome luga.https://www.facebook.com/poreforsanobo/

Cu bista pa e proximo eleccion na september 2017, Partido Democracia Real ta uni cu POR na fin di 2016, formando un plataforma nobo y ta sigui bou di un nomber: POR "E Forsa Nobo".Confirma: Andin Bikker ta join E Forsa Nobo, Bon Dia Aruba (30 di november 2016) POR ta logra 5531 voto electoral, loke ta resulta den un asiento y un restzetel den parlamento di Aruba. E ta bira partido di coalicion di gabinete Wever-Croes I, den cual Otmar Oduber y Andin Bikker ta ocupa e puesto di minister. Na fin di 2019, Otmar Oduber ta retira for di su puesto como minister despues di varios acusacion di corupcion y ta renuncia cinco luna despues como presidente di partido.

Su sucesor como minister tabata Marisol Lopez-Tromp, ken na su turno a ser sigui pa Dellanire Maduro como presidente di fraccion di POR den parlamento. Lopez-Tromp a keda expulsa for di e partido despues cu na juni 2020 el a nenga di cumpli cu e peticion di su partido pa retira. Despues di su renuncia dia 20 di october 2020, POR a dicidi di no yena e puesto di minister cu a keda vacante. Na cuminsamento di 2021 Alan Howell, parlamentario di POR, lo bira lider di partido como sucesor di Andin Bikker. Ora e investigacion penal di malversacion financiero na POR a bira conoci, gabinete Wever-Croes I a cay pa motibo di falta di confiansa den POR como partner di coalicion.Regering Aruba biedt ontslag aan naar aanleiding van strafrechtelijk onderzoek, Nu.NL, 30 maart 2021.  

Despues di caida di e gabinete, Bikker y Maduro a distancia nan mes for di e partido. Maduro a keda cu un di e dos asientonan di POR como parlamentario independiente. Despues cu e demas candidato di partido tambe a distancia for di e partido, POR a presenta un cantidad di candidato nobo for di e region di San Nicolas riba nan lista di candidato pa eleccion 2021. Cu solamente 661 voto POR ta sufri un caida den voto y ta perde su representacion den parlamento. 

E partido no a participa den eleccion di 6 di december 2024.

Politica na Aruba